Næstved Kommune

Teatergade 8, 2. sal.

4700 Næstved

5588 5010

[www.naestved.dk](http://www.naestved.dk)

Dagsorden

Mødeforum

**Styregruppen Rammeaftale Sjælland**

Sagsnr.

Dokumentnr.

Mødedato

**25/10-2013**

Tid

**Kl. 9-12**

Sted

**Næstved Kommmune, Teatergade 8**

**– Mødelokale Boxen 1. sal Tv.**

Deltagere

**Bruno Lind – Næstved**

**Mogens Raun Andersen – Roskilde**

**Poul Bjergved - Slagelse**

**Lone Feddersen – Lejre**

**Rita Pedersen – Solrød**

**Michael Nørgaard – Region Sjælland**

**Bo Gammelgaard – Sekretariatet**

**Svetlana Sokolska – Sekretariatet**

**Povl Skov – Sekretariatet**

Gæster

**John Frejlev – Økonomigruppen**

Afbud

**Jacob Nordby – Ringsted**

**Inger Marie Vynne – Lejre**

**Kenn Thomsen – Holbæk**

**Gitte Løvgren – Odsherred**

**Jesper Rahn Jensen – Guldborgsund**

**Anne Andersen – KKR**

Referent

**1.Godkendelse af referat fra Styregruppemøde 6/9- 2013**

**Indstilling:**

Sekretariatet indstiller:

* At styregruppen godkender referatet

**Bilag:**

* Referat fra styregruppemøde 6/9-2013

**Beslutning:**

* Referatet blev godkendt

**2. Analyse af styrkelse af familieplejeanbringelser – ministertema rammeaftale 2013**

**Baggrund:**

Familieplejeanbringelser er udpeget som ministertema i udviklingsstrategien for rammeaftale 2013. Den af styregruppen nedsatte arbejdsgruppe arbejdsgruppen har pr. ultimo august færdiggjort deres analyse. Rapporten er drøftet i netværksgruppen for Børn og Unge i september som på baggrund af rapportens resultater giver en række anbefalinger jf. nedenstående og bilag.

*Kommissorium:*

Social- og Integrationsministeren har i 2013 besluttet at ministertemaet for Rammeaftalerne er udviklingen i brug af forskellige former for familieplejeanbringelser.

KKR-styregruppen nedsatte derfor en arbejdsgruppe til at se på familieplejeanbringelser i regionen. I arbejdsgruppen deltager Næstved, Lolland, Kalundborg, Odsherred og Roskilde Kommune.

Arbejdsgruppen skal i samarbejde med netværket for børn og unge udarbejde anbefalinger til kommunerne i Regions Sjælland om, hvordan de kan styrke anvendelse af familiepleje, herunder kommunale plejefamilier, almindelige plejefamilier og netværksplejefamilier.

For at udarbejde anbefalingerne undersøges følgende:

* Graden af anvendelse af familiepleje i de forskellige kommuner i regionen i dag
* Muligheder og udfordringer for i højere grad at anvende familiepleje, herunder de økonomiske aspekter af anbringelser i familiepleje i forhold til anbringelse på opholdssteder/døgninstitutioner
* De gode eksempler fra kommuner der arbejder med at styrke anvendelsen af plejefamilier, herunder inddragelse af erfaringer fra Borås i Sverige.

I undersøgelsen indgår ikke grunduddannelsen af plejefamilier, da dette med den nye tilsynsreform flyttes til tilsynsenheden pr. 1. januar 2014.

*Indledning:*

Kommunerne har i dag mulighed for at anvende forskellige former for familieplejeanbringelser, herunder netværks- og slægtsanbringelser, familiepleje og kommunale plejefamilier. Med Barnets reform er der sat yderligere fokus på brug af familielignende anbringelsesformer. Heri er det præciseret, at der ved anbringelse af børn og unge altid skal tages stilling til, om en anbringelse i en plejefamilie vil være det bedste for barnet. I Barnets Reform er der også øget fokus på uddannelse og supervision af plejefamilier. Den nye lovgivning giver også mulighed for nye typer af specialiserede plejefamilier, kommunale plejefamilier. Kommunale plejefamilier er et nyt tilbud på anbringelsesviften, hvor formålet er at anbringe børn og unge, der tidligere ville være anbragt på institutioner i en plejefamilie (Vidensportal om udsatte børn og unge).

Der er variation kommunerne imellem i forhold til, i hvor stor udstrækning de anvender disse former for anbringelser, og hvordan de arbejder med disse former for anbringelser. Der er derfor mulighed for at kommunerne kan blive inspireret af hinanden, af kommuner udenfor regionen og af andre lande. I denne analyse inddrages derfor også erfaringer fra Sverige og Norge, hvor kommunerne anbringer en større andel af børn og unge i plejefamilier og slægt/netværk end i Danmark.

*Anbefalinger:*

KKR-netværket for børn og unge har drøftet arbejdsgruppens anbefalinger. Anbefalingerne handler både om erfaringsudveksling mellem kommunerne, som kan varetages i KKR-netværket for børn og unge. Der ud over handler anbefalingerne om, hvordan de enkelte kommuner arbejder aktivt med styrkelse af familieplejeanbringelser generelt.

På baggrund af ovenstående kan KKR-netværket for børn og unge anbefale følgende for at styrke anvendelse af plejefamilieanbringelser i kommunerne i regionen:

* At der så tidligt som muligt etableres et tæt samarbejde med Socialtilsynet om plejefamilier, herunder rekruttering og hvordan man bedst muligt kan matche et barn med en familie godkendt af tilsynet. Det foreslås at styregruppen medvirker til at etablere dette samarbejde
* At der sættes fokus på kvaliteten af arbejdet med plejefamilier og udveksles erfaringer kommunerne imellem ift. kurser, supervision m.m., herunder at der fokuseres på kontakt med familier i form af råd og vejledning
* At de enkelte kommuner overvejer at indgå samarbejde med nærliggende kommuner om efteruddannelse af plejefamilier, hvis de vurderer at der har brug for større kapacitet af familier for at kunne tilpasse udbuddet af kurser til de konkrete familiers behov
* At de enkelte kommuner arbejder aktivt med rekruttering og anvendelse af kommunale plejefamilier
* At de enkelte kommuner overvejer at anvende plejefamilier til akutanbringelser og mor/barn anbringelser, da der vurderes at være et potentiale heri, selvom der ikke er et færdigudviklet koncept der kan anvendes
* At kommunerne systematisk anvender metoder til afdækning af netværk/slægt med henblik på netværks- og slægtsanbringelser
* At kommunerne generelt arbejder med inddragelse af familie og netværk
* At kommunerne drøfter hvordan man kan arbejde med kortere institutionsanbringelser gennem inspiration fra f.eks. Borås i Sverige og Vejle Kommune

På mødet vil repræsentanter for arbejdsgruppen og netværksgruppen fremlægge (rapportens) resultater og anbefalinger.

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen drøfter den videre proces og herunder resultater og anbefalinger

**Bilag:**

* Notat: Analyse af styrkelse af familieplejeanbringelser.

**Beslutning:**

Repræsentanter for arbejdsgruppen fremlagde rapportens resultater mv. via videokonference. Generelt har styregruppemedlemmerne gode erfaringer med videokonference, dog ikke til meget store møder og møder med følsomme oplysninger. Teknisk arbejdes på en ny løsning som ikke er afhængig af Regionen.

Arbejdsgruppen betonede at tilsynsreformen er kommet til senere og det derfor er væsentligt hvordan der skabes et godt samarbejde med Socialtilsyn Øst på familieplejeområdet.

*Styregruppen besluttede:*

* Styregruppen tog orienteringen til efterretning og udtrykte ros til arbejdsgruppen
* Ift. den videre proces fortsætter arbejdsgruppen sit arbejde og herunder:
* Tager kontakt til Socialtilsyn Øst for at afklare hvad Socialtilsynet vil gøre på dette område mv.
* Validerer/kvalificerer data i de enkelte kommuner.
* Årlig kadence for opfølgning på de indsamlede data
* Styregruppen støtter anbefalingerne 1-8, idet der dog ikke er anledning til at følge udviklingen udover det datamateriale som årligt indsamles.
* Rapporten sendes videre til K17 efter data er valideret/kvalificeret.

**3. Rapport fra regeringens psykiatriudvalg**

**Baggrund:**

Regeringens psykiatriudvalg er primo oktober 2013 kommet med deres rapport og næste skridt bliver regeringens handleplan.

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen drøfter implikationer og den videre proces ift. rammeaftalearbejdet

**Bilag:**

* Link til rapporten samt KL’s pressemeddelelse:

<http://www.kl.dk/menu/Markant-rolle-til-kommunerne-i-fremtidens-psykiatri-id139148/>

<http://www.sum.dk/Aktuelt/Nyheder/Psykiatri/2013/Oktober/Psykiatriudvalg-vil-saette-ny-retning-for-psykiatrien.aspx>

**Beslutning:**

* Styregruppen tog orienteringen til efterretning
* Mht implikationer og den videre proces ift. rammeaftalesamarbejdet afventer styregruppen regeringens handlingsplan på psykiatriområdet.

**4. Socialtilsyn Øst - status og takster mv**

**Baggrund:**

På styregruppemøde 6/9 orienterede Holbæk om socialtilsyn Øst og herunder om rammerne for den fremtidige dialog og taksterne for 2014 med efterfølgende drøftelse. Styregruppen drøftede rammerne for dialogen med Socialtilsyn Øst og herunder takstfastsættelsen som var til orientering og blev taget til efterretning.

Styregruppen besluttede at Økonomigruppen i samarbejde med Socialtilsyn Øst udarbejder et notat med forudsætningerne for takstfastsættelsen og herunder det forudsatte serviceniveau. Socialtilsyn Øst udarbejder forslag til tekst omkring tilsynstakst der kan orientere de politiske udvalg i kommunerne og Socialtilsyn Øst tilbød at besøge og orientere kommunerne om det nye socialtilsyn.

På mødet vil der blive givet en status og herunder orientering om takster, takstfastsættelse og serviceniveau mv.

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Notat om forudsætningerne for takstfastsættelsen og det forudsatte serviceniveau
* Sammenligning af taksterne på tværs af Socialtilsyn på landsplan
* Tilsynsreformen – notat til repræsentantskabsmødet den 24. oktober
* Orienteringen om tilsynstakst til kommunernes politiske udvalg fremlægges på mødet.

**Beslutning:**

* Styregruppen tog orienteringen til efterretning.
* Der må umiddelbart forventes en lavere takst i 2016, når etableringsomkostninger falder bort og alle ekstra tilsyn er foretaget.
* Ift. 2014 må umiddelbart forventes et overskud ift. budgettet, da ikke alle er ansat som ellers budgetteret.

**5. Socialdirektørmøde 22/11 – drøftelse af program herunder oplægsholdere mv.**

**Baggrund:**

På styregruppemøde 7/6 blev det drøftetat socialdirektørkredsen i højere grad ønskes inddraget i rammeaftalesamarbejdet. Styregruppen besluttede at arrangere et socialdirektørmøde i november med to faglige oplæg udefra som forberedelse til udviklingsstrategien 2015, gennemgang af de fem fokusområder for 2014, orientering om socialtilsyn og forpligtelse af kommunerne ift. netværksgrupperne. Invitationer er udsendt i september, pr. medio oktober er ca. 20 tilmeldinger

**Indstilling:**

Sekretariatet indstiller:

* At styregruppen drøfter socialdirektørmødet herunder formål, indhold, form, program og oplægsholdere m.v.

**Beslutning:**

* Styregruppen besluttede at give de kommuner hvor direktørkredsen er forhindret, mulighed for at sende repræsentanter på lavere niveauer.
* Det blev drøftet om der skulle afholdes 1 eller 2 årlige møder (forår og efterår?) og styregruppen besluttede at spørge socialdirektørerne på mødet 22/11.

Styregruppen besluttede følgende foreløbige program:

* 1. Velkomst v/ Bruno
* 2. Hjerneskadeprojektet og de mest specialiserede tilbud v/ Poul B.
* 3. Fokusområder for 2014 og ressourcesynsvinkel v/ Rita og Lone
* 4. Socialtilsyn Øst v/ Kenn
* 5. Økonomi, styringsmekanismer og styringsaftale v/ Bruno
* 6. Plenumdebat om fokusområder 2015, styring, kadence for direktørmøder mv.

**6. Rammeaftale 2013 og 2014: – status for fokusområder 2013 og rammeaftale 2014**

**Baggrund:**

Styregruppen har besluttet at fokusområderne 1) Senhjerneskadede og 2) De mest specialiserede tilbud, prioriteres i 2013. Ministertemaet for 2013 om familiepleje er behandlet under punkt 2). De mest specialiserede tilbud behandles under punkt 6)

På styregruppemødet 3/5, blev nedsat arbejdsgrupper til at varetage arbejdet med fokusområderne for 2014 og herunder udarbejde kommissorier for de enkelte fokusområder til behandling på styregruppemøde 6/9.

På styregruppemøde 6/9 blev kommissoriet for fokusområde 4: Psykiatriområdet godkendt og der nedsættes en arbejdsgruppe bestående af Lejre, Næstved, Roskilde og Holbæk. Lejre introducerer opgaven i netværket for TSP.

Kommissoriet for fokusområde 3: Metodeudvikling blev ligeledes godkendt og det blev besluttet at der overføres 100.000 kr. af ubrugte midler (fra hjerneskadeprojektet) til arbejdet.

Det blev besluttet at kommissorium for fokusområde 5:Forpligtende samarbejde tages op igen efter afholdelse af workshoppen 27/9 og herunder afventes resultaterne fra arbejdet med de mest specialiserede tilbud som afsluttes ultimo 2013/primo 2014.

Kommissorium for fokusområdet Senhjerneskadede er behandlet på styregruppemøder 3/5 og 7/6 og godkendt på møde i KKR Sjælland 11/6. Fokusområdet tilsyn er behandlet i forbindelse med udviklingsstrategi 2014.

Styringsaftalen for 2014 forventes godkendt af alle kommuner senest ultimo oktober 2014 og fremsendes til Socialstyrelsen 1/11.

**Indstilling:**

Det indstilles:

* At styregruppen tager orienteringen til efterretning

**Bilag:**

* Oversigt fra KL om styringsaftaler for det specialiserede social- og undervisningsområde

**Beslutning:**

* Styregruppen tog orienteringen til efterretning.
* I beskrivelsen af fokusområdet 3) om metodeudvikling betones, at det er misbrugsområdet som er den primære case.
* Der blev rejst spørgsmål om differentiering af takststruktur på sigt jf. at man i højere grad skal vide hvad man køber og får.
* Det blev drøftet at rejse spørgsmålet f.eks. i koordinationsforum for at få belyst hvad man gør i kommunerne i de øvrige regioner.

**7. De mest specialiserede tilbud – status: workshop og videre proces herunder ekspertpanel mv.**

**Baggrund:**

På styregruppemøde 6/9- blev det besluttet at Næstved, Roskilde, Slagelse(tovholder) og Holbæk udpeger personer(myndighedschefer) til ekspertpanel også fra børneområdet forud for workshoppen 27/9 og med supplering på workshoppen.

Workshoppen om de mest specialiserede tilbud er afholdt på Rønnebæksholm 27/9 med ca. 70 deltagere. Program og materiale mv. fra workshoppen er vedlagt som bilag.

Efterfølgende har følgegruppen (Næstved, Roskilde, Slagelse, Holbæk) på møde 7/10 drøftet rammerne for ekspertpanelet og herunder godkendt kommissorium for ekspertpanelets arbejde. Kommissoriet er vedlagt i bilag

Ekspertpanelet består af repræsentanter fra Næstved, Slagelse, Holbæk, Vordingborg, Guldborgsund, Region Sjælland og Roskilde (tovholder). RS17-Sekretariatet og Slagelse fungerer som sekretariat for ekspertpanelet.

Ekspertpanelet har afholdt første møde 11/10 og besluttet at kontakte kommunerne ift. kortlægning af de mest specialiserede tilbud. Sekretariatet har udsendt spørgeskemaer til kommunerne med svarfrist 30/10. Ekspertpanelet har yderligere planlagt møder i november og december. Materiale til ekspertpanel og udsendelsen til kommunerne er vedlagt i bilag.

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Program og materiale fra workshoppen
* Kommissorium for ekspertpanelets arbejde
* Materiale til ekspertpanelet
* Udsendelse til kommunerne

**Beslutning:**

* Styregruppen tog orienteringen til efterretning.
* Det blev drøftet at den udmeldte indstilling af max to tilbud er for få og for firkantet. Hvis kommunerne finder det relevant kan de indstille flere tilbud.

**8. Møde i Koordinationsforum 17/9**

**Baggrund:**

På styregruppemøde 6/9 blev orienteret om dagsordenen til møde i koordinationsforum 17/9 og herunder drøftede styregruppen tværgående koordination af de sikrede institutioner, aftale om rammer for justering af kommunalreformen og overførsel af forsyningsansvar for de lands-og landsdelsdækkende undervisningstilbud til kommunerne. Regionen orienterede om de sikrede institutioner og herunder at tilpasning sker løbende, der foregår en harmonisering mellem de to enheder i regionen, Regionen foretager tilbagebetaling til kommunerne for 2012 og samlet set er der balance i driften af de sikrede institutioner i regionen.

17/9- 2013 er afholdt møde i koordinationsforum i KL med følgende dagsorden:

1. Velkomst

2. Tværgående koordination af de sikrede institutioner

3. Orientering og drøftelse af aftale om rammer for justering af kommunalreformen, herunder den tværgående koordination på tværs af regionsgrænser

4. Orientering og drøftelse af overførsel af forsyningsansvaret for de lands- og landsdelsdækkende undervisningstilbud til kommunerne

5. Afrunding – Arbejdsopgaver frem til næste møde i februar 2014

Beslutninger fremgår af referat i bilag.

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen drøfter referatet fra mødet i koordinationsforum og herunder evt. relevante punkter mv. til næste møde i februar 2014.

**Bilag:**

* Referat fra møde i koordinationsforum 17/9

**Beslutning:**

* Styregruppen tog orienteringen til efterretning
* På mødet i koordinationsforum blev bl.a. drøftet harmonisering af prisen og der var enighed om en belægningsprocent på 90% i 2015.
* På styregruppemødet blev drøftet at det er umiddelbart kan være problematisk med sikrede institutioner i alle regioner jf. overkapacitet i Nordjylland.
* Regionen fremførte at en belægningsprocent på 95% er urealistisk (Rammeaftale Sjælland støttede de 90%). Der har været meget fokus på at få prisen ned i starten, men nu er der fokus på de unges overgang fra sikrede institutioner og ud i noget andet.

**9. Møde i Dialogforum 16/9**

**Baggrund:**

Der er afholdt møde i det regionale dialogforum 16/9 med behandling af følgende punkter:

* Rammeaftale 2014 – udviklingsstrategi og styringsaftale (Dialogforum har tidligere drøftet fokusområder og har set udviklingsstrategien i udkast
* De meste specialiserede tilbud – orientering om processen om temaet i udviklingsstrategi 2013.
* Aftale om rammer for justering af kommunalreformen (på det specialiserede område m.v.  –  koordineringsstruktur).
* Samarbejde om senhjerneskade området – igangsat arbejde – KKR Sjælland juni 2013 – Dialogforum er tidligere - marts 2013 blevet orienteret om første step i sagen
* Evt.

Beslutninger fremgår af referat i bilag

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Referat fra møde i dialogforum 16/9

**Beslutning:**

* Styregruppen tog orienteringen til efterretning
* Dialogforums møder fokuserer primært på om der er det rette tilbud til borgerne og om der er den rette forståelse ift. borgerne og deres behov – ofte med specialundervisning som omdrejningspunkt.

**10. Henvendelse fra Vordingborg Kommune vedrørende Bøgehuset – lukningstruet**

**Baggrund:**

Sekretariatet har primo oktober 2013 modtaget henvendelse fra Vordingborg kommune som anmoder om at sagen om Bøgehuset der er lukningstruet behandles på styregruppemødet d. 25.oktober 2013.

Ifølge Vordingborg kommune er Bøgehuset er et specialiseret, §108 botilbud for 5 beboere med døgndækning. Målgruppen er mennesker med sindslidelser, som har stort behov for massiv støtte og omsorg samt et nært og trygt miljø i hverdagen.  Dette tilbud er et skærmet tilbud, som er oprettet for 15 år siden til denne målgruppe og at personalet stort set har været det samme siden tilbuddet blev oprettet.

Ifølge Vordingborg kommune er der ikke er lignede tilbud i det gamle storstrøms amt. Tilbuddet er rettet denne særlige målgruppe men der er p.t. to ledige pladser.  Der er ingen borgere på venteliste, hvilket gør at tilbuddet er lukningstruet.

På den baggrund spørger Vordingborg kommune om der er mulighed for at informere kommunerne om tilbuddet og de ledige pladser på andre måder end via Tilbudsportalen og herunder om det kunne nævnes i netværksgruppen for voksne sindslidende?

**Indstilling:**

Sekretariatet indstiller:

* At styregruppen drøfter praksis.

 **Bilag:**

* Mail fra Vordingborg kommune

**Beslutning:**

* Styregruppen opfordrede til at alle tilbud markedsfører sig og herunder giver deltagelse i netværksgruppemøder gode muligheder for at man kan markedsføre sig også i denne sammenhæng.

**11. Nyt fra K17**

**Baggrund:**

K17 har afholdt møde 13/9 og afholder næste møde 25/10. Referat fra 13/9 og dagsorden til 25/10 er vedlagt. Der vil på mødet blive givet en orientering

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Referat fra møde i K17 13/9-2013
* Dagsorden til møde i K17 25/10-2013

**Beslutning:**

* Styregruppen tog orienteringen til efterretning.

**12. Nyt fra KKR**

**Baggrund:**

KKR Sjælland har afholdt møde 9/10. Der vil på mødet blive givet en orientering

**Bilag:**

* Link til referat af møde i KKR 9/10-2013:

 <http://www.kl.dk/menu/Referat-af-mode-i-KKR-Sjalland-den-9-oktober-2013-id140132/?n=0&section=29800>

**Beslutning:**

* Referatet gav ikke anledning til yderligere bemærkninger.

**13. Nyt fra netværksgrupperne**

**Baggrund:**Åse Irminger er gået på pension medio september og Svetlana har overtaget hendes opgaver i relation til netværksgrupperne jf. følgende orientering fra netværksgrupper og arbejdsgrupper:

*Specialundervisning*

Møde afholdt 30.8.2013 med drøftelse af muligheden for fremadrettet klyngearbejde istedet for netværksgruppearbejde. Netværksgruppen præsenterer forslag til styregruppen indenfor nærmeste fremtid.

*Børn og Unge*

Møde afholdt 12.9.2013, med drøftelse af Nyt fra Socialtilsynet og heunder at alle konkrete godkendelser af plejefamilier skal til Socialtilsynet for en vurdering af om de kan generelt godkendes. Alle magtanvendelser skal til Socialtilsynet, som skal redegøre for magtanvendelsen, som sendes til tilbuddet, driftsherren og anbringende kommuner. Socialtilsyn Øst har rejst problematikken om manglende godkendelse af dagbehandlingstilbud i Ministeriet.

*Voksne Sindslidende*

Netværksgruppen har fået Kurt Hjortsø, Roskilde kommune, som ny tovholder

På møde 18.9.2013 blev drøftet betydningen af FØP-/fleks-reform og den kommunale kontanthjælpsreform, behov for akut/ udredningspladser (der er enighed om, at der er behov for akut/ udredningspladser) og hvad der kan forventes af anbefalinger fra Regeringens Psykiatriudvalg.

*Voksne Handicappede*

Netværksgruppen har fået Dan Bjørneboe, Holbæk kommune som ny tovholder.

På møde 10.11.2013 blev drøftet videre arbejde med mest specialiserede tilbud og herunder ekspertpanelets rolle. Netværksgruppen forventer, at ekspertpanelets arbejde med evidensmodeller vil medvirke til at skabe bedre overblik over de eksisterende tilbud.

Medlemmerne forventer, at de kommuner, der indgår i netværksgruppen, prioriterer indsatsen. Netværksmedlemmer skal ”indeholde” balanceret faglig og politisk viden.

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Link til referater fra netværksgruppemøder mv.: <http://rs17.dk/netvaerksgrupper/netvaerksgrupper.aspx>

**Beslutning:**

* Styregruppen tog orienteringen til efterretning
* Netværksgrupperne oplever udfordringer med manglende fremmøde

**14. Orientering fra sekretariatet**

**Baggrund:**

Sekretariatet vil give en orientering under dette punkt, bl.a.:

* Netværksmøde i KL 1/10,
* Takster,
* Turneplan
* Hjemmeside
* Mv.

**Beslutning:**

* Regionen efterlyste en ny skabelon for takstanalyserne herunder for budget 2014 og opfordrede til at man bevægede sig bort fra omsætningstal som de finder misvisende og i øvrigt drøftedes hvordan analyserne gøres mere hensigtsmæssige jf. tidligere beslutning.
* Økonomigruppen kommer med et oplæg.

**15. Evt.**

Der blev orienteret om at Nyborgskolen er lukket og regningerne fordelt og Rønnehuset som lukkede i 2010 har ligeledes foretaget den endelige afregning med brugerkommunerne fra 2009**.**

Næste møde 13/12 i Roskilde